Source: https://www.csmploiesti.ro/2019/10/21/debut-cu-trei-victorii-pentru-echipele-de-minivolei-ale-csm-ploiesti/
Timestamp: 2019-11-20 13:03:21+00:00

Document:
Debut cu trei victorii pentru echipele de minivolei ale CSM Ploieşti! | CSM Ploiesti
Home / Featured / Debut cu trei victorii pentru echipele de minivolei ale CSM Ploieşti!
Echipele de minivolei ale CSM Ploieşti au debutat, în acest weekend, în sezonul 2019-2020, participând la primele turnee stagionale.
Fetele pregătite de Robert Tvardochlib au fost chiar în postura de gazde ale primului turneu din Seria C, jucând vineri şi sâmbătă, în Sala „Leonard Doroftei”, în compania celor trei adversare din serie: CSŞ Târgovişte, vineri seară, CSŞ Râmnicu Sărat şi CSŞ Buzău, sâmbătă. Iar rezultatele au fost cele anticipate, favorita grupei, CSŞ Târgovişte, impunându-se cu 3-0 în faţa fetelor noastre, pentru ca, apoi, elevele lui Robert Tvardochlib să-şi ia punctele în disputele cu CSŞ Râmnicu Sărat, 3-0, şi CSŞ Buzău, scor 3-1. În urma acestor rezultate, CSM Ploieşti ocupă locul al 2-lea în Seria C. Al doilea turneu va avea loc la Râmnicu Sărat, în perioada 22-23 noiembrie.
Lotul de jucătoare folosit de tehnician în acest prim turneu a fost următorul: Ioana Dănescu, Maria Marinescu, Raisa Tudose, Teodora Matei, Clara Burlacu, Andreea Arion, Delia Chirilă, Diana Dimache, Ioana Drăgănescu, Maria Lungescu şi Teodora Zamfir.
Băieţii, în schimb, s-au deplasat la Tulcea pentru primul turneu al sezonului, jucând sâmbătă şi duminică meciurile Seriei B. În prima zi, au pierdut cu 3-1 cu CSŞ Tulcea şi au câştigat cu 3-0 partida cu CSŞ Buzău, pentru ca, duminică, să cedeze cu 3-1 în faţa celor de la CSŞ Arcada Galaţi. CSM Ploieşti ocupă locul al 3-lea în serie şi are programat următorul turneu la Galaţi, în perioada 23-24 noiembrie.
Antrenorul Adrian Moroianu i-a folosit în meciurile de la Tulcea pe: Ştefan Iordache, Marian Bejan, Mihai Petculescu, Tiberiu Albulescu, Mihai Stoica, Tudor Stoian, Florin Ion şi Tudor Popescu.
La finalul acestei săptămâni, sâmbătă şi duminică, vor debuta în noul sezon şi echipele de volei speranţe ale clubului: băieţii sunt în Seria B şi joacă la Tulcea, grupa fiind similară celei de la minivolei, iar fetele merg la Buzău, unde vor da piept cu CS BP Haşdeu Buzău, CSŞ 2 Bucureşti şi CSŞ 5 Bucureşti.
Tot sâmbătă, are meci şi echipa de junioare, care joacă în deplasare, la CSŞ Sibiu, în etapa a 2-a a Seriei D.
Galerie foto, minivolei fete
Eşec drastic, la Cluj-Napoca, pentru echipa de baschet masculin a clubuluiRezultate concursuri angajare CSM Ploieşti – paznic şi îngrijitor Complex Hipodrom

References: CSM 
 CSM 
 CSM 
 CSM 
 CSM 
 CSM 
 CSM